Manifest senter for samfunnsanalyse

Manifest Tankesmie, òg kalla Manifest senter for samfunnsanalyse, er ei norsk venstreorientert tankesmie som vart starta i 2009. Senteret vart initiert av Stiftelsen Manifest og rapporterer til eit styre leia av Roar Eilertsen.

 Føremål, finansiering og organisering 
Ifølgje føremålsparagrafen skal senteret setja dagsorden i norsk politikk gjennom eit kunnskapsbasert, folkeleg opplysningsarbeid. Manifest Tankesmie skal dokumentera samfunnsproblem, analysera årsaker og lansera løysingar som fremjar deltaking, demokrati og rettferd.

Senteret er finansiert gjennom ei abonnementsordning.«Finansiering» på Manifest Nettsidene til tankesmie Klubbar, fagforeiningar, sentrale forbund og sammenslutningene LO og UNIO er abonnentar. I tillegg gav Fagforbundet 500 000 kroner i oppstartsstøtte i 2009.

Tankesmia støttar seg til eit fagligpolitisk råd som er valt av abonnentane.«Fagligpolitisk råd» på Manifest Nettsidene til tankesmie

 Verksemd 
Tankesmia publiserer rapportar, notat, pamflettar, driv omfattande foredragsverksemd og deltek i samfunnsdebatten gjennom massemedia. Manifest Tankesmie arrangerer opne møte, debattar og Manifest Årskonferanse, som årleg samlar rundt 900 deltakarar på Sentrum Scene i Oslo.

Nettidsskriftet Manifest Tidsskrift er ein frittståande del av verksemda til tankesmia. Redaktør er Ellen Engelstad, som driv etter redaktørplakaten.

 Leiing 
I oktober 2014 vart Cathrine Sandnes leiar av tankesmia og Forlaget Manifest.«Til kamp for fellesskapet» i dagbladet.no Ho overtok sidan tidlegare leiar Ali Esbati vart vald inn i Riksdagen for Vänsterpartiet.«Sandnes blir leder i Manifest Analyse» i e24.no Frå august 2017 er Magnus Marsdal tilsett som dagleg leiar.

Daglege leiarar:

 2009–2010: Ingrid Wergeland
 2010–2012: Julie Lødrup
 2012–2013: Magnus Marsdal
 2013–2014: Ali Esbati
 2014–2017: Cathrine Sandnes
 2017– : Magnus Marsdal

Kjelder

Denne artikkelen bygger på «Manifest senter for samfunnsanalyse» frå ,  den 22. august 2018.  

 Bakgrunnsstoff

 Manifest Tidsskrift

Kategori:Skipingar i 2009
Kategori:Norske politiske organisasjonar
Kategori:Tankesmier